
Здравейте, имам следната ситуация. Държах помещение под наем в което извършвах търговска дейност. Имам тригодишен договор считан от 15.05.2019.Платен е и депозит. В договора има клауза за двумесечно предизвестие от двете страни за прекратяване на договор също и неустойка при неспазване на договорните отношения. Хазяйката ми продаде обекта на трето лице без предизвестие и ми съобщи в деня на сделката. С новия собственик не подписахме договор а направо си напуснах помещението понеже новите условия не са ми изгодни. За 5 дни от продажбата трябваше да се изнеса. Бившата ми хазяйка не желае да ми върне депозита, който реално не е ползван като наем и аз не съм повредила нищо в обекта нито имам някакви задължения по сметки за ток, вода и т.н. Въпроса ми е как мога да си върна платените по депозит пари. И какви са правата ми в случая. Благодаря ви и ви пожелавам чудесен ден!


 

Неспазен договор за наем и невърнат депозит
===========================================

 

Здравейте, Изабела Иванова,


необходима е консултация със специалист – адвокат, който да прегледа договора за наем, както и приемо-предавателния протокол. Също така, не уточнявате дали същият е вписан в Службата по вписванията, след като е със срок повече от година. При вписването му наемателят има съответни права спрямо новия собственик. Относно гаранцията – същата покрива незаплатените от наемателя консумативни разноски и причинени щети върху обекта и ако наемодателят е приел помещението без забележки, следва гаранцията да бъде възстановена. В тази връзка може да бъде изпратена покана от адвокат или нотариална показа за възстановяване на сумата.


Поздрави,  

адв. Николина Митова  

тел. 0898 303092


